ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
22 ก.ย. 2558

สรุปภาวะตลาดภาคเช้า : SET แกว่งแคบในแดนลบ – SET แกว่งแคบในแดนลบ เนื่องด้วยยังไม่มีปัจจัยกำหนดทิศทางตลาดนัก โดยกลุ่มหลักกดดันตลาดเล็กน้อย โดยแบงก์ หุ้นที่เกี่ยวข้องกับหนี้ SSI ลบต่อเล็กน้อย ส่วน ICT ประเด็นกังวลเรียกเก็บค่าชดเชยการแก้ไขสัมปทานกดดัน ADVANC และ INTUCH กดดันให้ SET ปิดภาคเช้าที่ระดับ 1389.72 จุด, -3.01 จุด ด้วยมูลค่าซื้อขายที่ระดับ 1.8 หมื่นลบ. กลุ่มหลัก ICT และแบงก์ กดดันตลาด ดังที่กล่าวไป ปิดลบ -0.9% และ -0.4% ตามลำดับ ส่วนพลังงานปิดลบ -0.3% ด้านตลาดภูมิภาคแกว่งแคบเช่นเดียวกัน
กลยุทธ์ที่แนะนำ :ช่วงบ่าย: คาดแกว่งแคบต่อในแดนลบ อย่างไรก็ตามให้ระวังบริเวณ 1383 จุด หากต่ำกว่าจะเริ่มเป็นสัญญาณลบ และมีแนวโน้มลงมาหากรอบล่างอีกครั้ง ซึ่ง Update ตาม slope ล่าสุดมีค่าอยู่ที่บริเวณ 1376 จุด ส่วนหากยังไม่ต่ำกว่า เป้าหมายระยะสั้น คือ ช่วงกรอบบนยังรออยู่ที่บริเวณ 1400-1410 จุด กลยุทธ์ เน้นเก็งกำไร โดยหากต่ำกว่า 1383 จุด ให้เริ่มขายลดพอร์ตออกมาบ้าง ทั้งนี้ หุ้นแนะนำตามสัญญาณเทคนิค ได้แก่ NWR (รับ 1.73 ต้าน 1.84 Cut 1.67) และ PYLON (รับ 11.50 ต้าน 12.30 Cut 11.00)